runetrust/blame-folketinget-dk huggingface dataset:
Daniel Rugholm (KF), 2011-02-22:
Om end urealistisk er det da et sympatisk forslag fra Enhedslisten, og jeg er sikker på, at det vinder sympati, uanset om man bor i det vestligste Jylland, det nordligste Fyn eller det sydligste Sjælland, men vi støtter naturligvis fortsat, at dette skal være markedsbaseret.
Christian Juhl (EL), 2013-04-23:
Jeg havde ikke mulighed for at give det før, men svaret er netop, at det er fint at lytte til enkeltpersoner, men det er også rigtig godt at lytte til enkeltpersoners kollektive organisationer, som prøver at opsamle den fælles erfaring og de fælles krav, som man rejser.
Mai Villadsen (EL), 2022-06-09:
Jeg synes, det er topmålet af hykleri at høre Venstre i dag stå og snakke om frihed og om, at det er udansk at tvangsfordele på baggrund af indkomst, når man gør det selv samme i alle mulige andre aftaler – og når man står på talerstolen og kritiserer andre for at forsøge at løse nogle reelle udfordringer uden selv at have et eneste svar.
Helle Thorning-Schmidt (S), 2007-10-04:
Vi ved, at der er store rekrutteringsproblemer i den offentlige sektor, og vi ved også, at mennesker, der arbejder i den offentlige sektor på de gældende vilkår, rent ud sagt stemmer med fødderne og er på vej til at flygte fra den offentlige sektor, og vi ved også, at det kan betyde, at vi får kæmpestore problemer efter nytår, når overenskomstforhandlingerne skal afsluttes, problemer, der ligger foran os, som vi ikke løser.
Kristian Thulesen Dahl (DF), 2011-02-24:
Det er ting, som at det er vigtigt, at vi har et trygt samfund, at vi har et samfund, der hviler på stabilitet, at vi har et samfund, der hviler på social ansvarlighed over for hinanden i en verden rundt omkring os, hvor der er meget uro og meget utryghed, og hvor folk lever en dagligdag, der jo slet, slet ikke er som den, vi oftest lever her i Danmark.
Anders Kronborg (S), 2026-01-29:
Det er en tillidserklæring at få et statsborgerskab, og vi mener ikke, at princippet om ret og pligt er urimeligt, og vi synes heller ikke, det er urimeligt, at vi forventer, man kan opfylde nogle krav til uddannelse, til samfundsviden, til forståelse og til fravær af kriminalitet.
Holger K. Nielsen (SF), 2003-05-21:
Det er meget betegnende for den holdning, som hr. Helge Adam Møller har haft til den her sag - eller det skift i holdning, for i 2001, da hans eksistens kom frem i offentligheden, var der ikke grænser for, hvad der skulle ske med hærchefen, hvor stor en bandit han var, når man hørte De Konservative.
Kristian Thulesen Dahl (DF), 2003-05-08:
Enten kan man anerkende, at et løsere samarbejde er en nødvendighed, at opbygningen af et fleksibelt europæisk samarbejde er en nødvendighed for et mangfoldighedernes Europa, eller hvad man vil kalde det, men ikke desto mindre et Europa, hvor man i højere grad tillader de enkelte lande at bevare deres suverænitet.
Mai Henriksen (KF), 2012-04-24:
Af det samlede antal uddannelsessøgende på ca. 60.000 var det kun 0,3 pct., som blev vurderet ikkeuddannelsesparate til erhvervsuddannelserne, og det hænger jo ikke sammen med, at der ifølge PISA-undersøgelserne er omkring 15 pct., som forlader folkeskolen uden de grundlæggende regne- og læsefærdigheder.
Jacob Jensen (V), 2025-12-17:
Jeg ser det derfor helt grundlæggende som positivt, hvis de danske slagterier kan se en fremtid for dansk produktion samt udvikling af produktionen, men vel at mærke inden for de rammer miljømæssigt, dyrevelfærdsmæssigt og klimamæssigt, som vi herinde i Folketinget er blevet enige om at sætte.
Kristian Pihl Lorentzen (V), 2008-01-22:
Det, der er vigtigt for mig, er at signalere så kraftigt, jeg kan, at Venstre ikke alene ønsker en reduktion i CO2-udledningen fra transporten, men vi ønsker også et samfund, der har gang i hjulene og har beskæftigelse, og hvor der fortsat er et grundlag for vores velfærd, også i 2030.
Bendt Bendtsen (KF), 1999-03-19:
Når vi taler transport og erhvervsudstyr, er det en ændring fra 5.475 kr. til 10.000 kr. Til hjælp til etablering i hjemlandet er det en ændring fra 16.251 kr. pr. voksen til 18.000 kr. og fra 5.417 kr. til 6.000 kr. pr. barn.
Line Barfod (EL), 2009-05-04:
Jeg vil bare høre, inden debatten forplumres for meget, om fru Anne Baastrup ikke kan bekræfte, at hvis man er i arbejde, har man også mulighed for at søge om enkeltydelser efter den sociale lovgivning; hvis man ikke kan få sin arbejdsgiver med på en lønforhøjelse og man tjener så lidt, at man ikke har råd til f.eks. at købe et nyt køleskab, når det gamle bryder sammen, eller til at sikre hjælp til sine børn, så har man faktisk muligheden for at få hjælp efter den sociale lovgivning, og så vil det være nøjagtig det samme rådighedsbeløb, der er gældende for den, der søger med baggrund i en lønindkomst, som for den, der søger med baggrund i kontanthjælp.
Søren Søndergaard (EL), 2003-10-08:
Det gik jo, som det gik: Befolkningen blev drevet i armene på endnu mere reaktionære kanaljer, og Sovjetunionen blev til sidst nødt til at trække sig ud med fuldstændig uforrettet sag med hele den ustabilitet og hele den tragedie, der er fulgt i kølvandet for Afghanistans vedkommende.
Troels Ravn (S), 2019-11-15:
Jeg har også, som jeg redegjorde for i min tale, haft besøg af rigtig mange virksomheder og interesseorganisationer, og det har været vigtigt at have den dialog, og når jeg siger, at der er en indikation af, at de danske værnsregler i praksis har begrænset virksomhedernes incitament til at flytte deres aktiver og profit til andre lande, er der faktisk ikke noget, der tyder på det modsatte.
Mikkel Bjørn (DF), 2025-04-22:
Og det synes jeg er en helt misforstået tilgang til det her spørgsmål, for mænd og kvinder er gennemsnitligt og biologisk, også kulturelt for den sags skyld, forskellige væsener gennemsnitligt set, og det udarter sig i forskellige resultater, og det synes jeg ikke nødvendigvis er et problem.
Lars Barfoed (KF), 2013-10-03:
Vi har jo sådan set aftalt, at det bl.a. er det, der skal bidrage til det, og ellers må det være, efterhånden som samfundsøkonomien giver plads til det, eller efterhånden som vi kan finde besparelser i den offentlige sektor, så vi får råd til flere investeringer.
Naser Khader (RV), 2003-03-12:
Derfor er Det Radikale Venstre åben over for at ændre den nuværende ordning, men den skal erstattes af en ny forbedret ordning, der tager højde for de problemer, der har været med den nuværende ordning, og hvis ikke kulturministeren kommer med forslag til en ny ordning, så stemmer vi ikke for lovforslaget.
Kirsten Normann Andersen (SF), 2023-04-18:
Men når nu ordføreren selv nævner, at vi skal lade pengene følge med, og vi bliver flere og flere ældre, så tænker jeg bare, at der er al mulig grund til at være bekymret, når man kigger på den her personaleudvikling fra 2018 til 2022, altså på bare 4 år.
Karsten Hønge (SF), 2010-02-11:
Der er en masse opgaver, som løses langt bedre af det offentlige, og hvor der er en masse ekspertise, som skal fastholdes i det offentlige regi, og hvor man kan tale om, at hvis man giver slip på den ekspertise, den måde at drive virksomhederne på, den måde overhovedet at tænke velfærd på, så risikerer vi andet end bare det, at private skal til at tjene penge, vi risikerer nemlig grundlaget for den offentlige velfærd.
Jørn Jespersen (SF), 1998-02-18:
Vi må også sige, at når vi ser på nogle af høringssvarene, som jo kommer bl.a. fra brancher og virksomheder, der helt tydeligt tidligere har forsøgt at gå ikke bare til kanten af lovens og retningslinjernes grænse, men helt tydeligt har spekuleret i at overtræde retningslinjer og bestemmelser på en måde, der gjorde det lidt vanskeligt for myndighederne at gribe ind, og når man på den måde i sin markedsføring helt systematisk prøver at undergrave gældende ret, er det ærlig talt udtryk for topmål af hykleri, at man efterfølgende kommer rendende og siger, at nu er en mere håndfast administration af reglerne et retssikkerhedsmæssigt problem.
Mai Mercado (KF), 2019-04-25:
Men ser vi på det store billede for udsatte børn og unge, for anbragte, kan jeg konstatere, at der bl.a. er en udvikling hen imod mere forebyggelse og færre anbringelser, samtidig med at de børn, der anbringes uden for hjemmet, i høj grad trives på deres anbringelsessted, og det er jo godt.
Susanne Clemensen (CD), 2000-03-03:
Ja, jeg synes jo altså, at man, når vi har debatter herinde, så må sige, at det, der kommer til udtryk her fra talerstolen, nogle gange vidner om, at det er meget lang tid siden, uddannelsesordførere har været ude at se, hvordan den danske folkeskole rent faktisk fungerer i dag.
Søren Søndergaard (EL), 2003-02-26:
Tyskland og Frankrig stiller forslag på det udenrigspolitiske område, og de anbefaler, at der skal vælges en formand for Rådet osv., osv. Ud fra devisen om, at Unionen hele tiden er nødt til at udvikle sig, ellers stagnerer den, driver de mest unionsivrige kræfter på for at fuldende projektet om en føderalistisk union.
Monika Rubin (M), 2024-05-03:
Vi giver Sikkerhedsstyrelsen bemyndigelse til at beslaglægge de ulovlige tobaks- og nikotinprodukter og andet udstyr samt smagsstoffer, sådan at de her ulovlige produkter ikke når vores børn og unge, og vi styrker alderskontrollen for tobaks-, nikotin- og alkoholprodukter ved at tillade Sikkerhedsstyrelsen at anvende de her unge kontrolkøbere i butikkerne, ligesom det bliver et krav, at der er en mere effektiv elektronisk aldersverificering, når de her produkter bliver købt f.eks. på nettet.
Ida Auken (RV), 2017-05-29:
Jeg må sige, at jeg godt forstår, hvis dem, der arbejder med solceller, dem, der investerer i solceller, dem, der støtter solceller, synes, at den måde, de her ting er kørt på fra politisk hold, ikke er specielt køn, og jeg kan da passende tage min egen regering med, som havde nogle af de samme problemer.
Per Stig Møller (KF), 2013-10-24:
Så mangler jeg jo altså også svar på noget andet, for når nu vi skal se verden på ny, er der jo kommet en helt ny verden oppe i Arktis, og der gjorde jeg opmærksom på – der var jeg fremadrettet og ikke bagudrettet – at vi får styrket den arktiske forskning og glacialforskning, hvor vi har mulighederne for at styrke Nuuk.
Keld Albrechtsen (EL), 2003-02-04:
Men når man kommer senere til Århus, end man gjorde med DSB, selv om man skal tidligere med toget fra Struer, så får man altså en længere rejsetid, og samtidig vanskeligere ved at nå at komme på arbejde, medmindre arbejdspladsen ligger lige i nærheden af stationen i Århus.
Frank Aaen (EL), 2009-02-24:
Nu skal jeg ikke gentage debatten fra førstebehandlingen, men siden førstebehandlingen har vi stillet en række spørgsmål i Det Politisk-Økonomiske Udvalg for at få afdækket nogle af de spørgsmål, vi var inde på, nemlig hvorfor man har en bestemmelse i en lov, der bliver vedtaget nu her i 2009, hvori der står, at visse kongelige personer kun kan gifte sig, hvis de først spørger mor, far, Folketinget eller regeringen om tilladelse.
Yvonne Herløv Andersen (CD), 2001-06-01:
Sådan som situationen er nu og 5 minutter før, vi går hjem alle sammen og siger god sommer, vil jeg sige, at det ikke vil være muligt for mig i den situation, Socialdemokratiet har bragt sig selv i, at give et tilfredsstillende svar på det her spørgsmål.
Morten Østergaard (RV), 2008-10-08:
Kan vi ikke få en nærmere redegørelse for, hvad det er for nogle bestræbelser, og vil det være sådan, at man indgår en generel aftale med de irakiske myndigheder, før man tvangshjemsender afviste irakiske asylansøgere, som ikke er kriminelle?
Pia Kjærsgaard (DF), 1998-11-19:
Men jeg opfattede det faktisk lidt, som om hr. Tom Behnke selv havde pønset på et forslag, hvis der bare havde været tid - ikke fordi der er kommet tre andre, men hvis der bare havde været tid. Må jeg så bare gentage, at Dansk Folkeparti mener, at strafferammerne generelt skal sættes op.
Frank Aaen (EL), 2000-04-12:
Jeg vil sige, at hvis ministeren bliver ved med at være så stejl med hensyn til spørgsmålet om også at kunne inddrage andre spørgsmål i vurderingen af en fusion, så bliver det meget vanskeligt at nå til et resultat, der kan få os til at stemme ja ved tredjebehandlingen.
Kim Behnke (FP), 1999-02-04:
Men lige præcis på det her område: telekommunikation, altså typisk mobiltelefoni osv., har Tele Danmark jo ikke haft monopol i mange år, fordi vi i sin tid fik vedtaget, bl.a. med Fremskridtspartiets aktive medvirken, at der skulle være mindst to selskaber i Danmark, og det var så i første omgang Sonofon, der kom ind og gav konkurrence.
Per Clausen (EL), 2005-02-24:
Og det er godt, for så ender det med, at De Radikale kommer til at lave skatteomlægninger og skattelettelser sammen med os, hvilket betyder, at der sker skattelettelser på arbejdsindkomster, skattelettelser på de små indkomster, og så kommer nogle af dem, der har store arbejdsfri indkomster, til at betale.
Tove Videbæk (KD), 2004-01-22:
Vi mangler dog lidt nærmere beregninger af, hvad forslaget vil koste, og ordet afrusningsafdelingen kan jo også dække over mange forskellige ting - lige fra en fuldt udstyret og bemandet afdeling, som sundhedsministeren taler om, til et rum, hvor der er en seng, det nødvendigste udstyr og personale, som kan tilkaldes.
Per Clausen (EL), 2010-10-14:
Så alt i alt vil jeg sige, som også adskillige andre har sagt, at vi er positive og har en klar forventning om, at lovforslaget gennem udvalgsprocessen vil gennemgå den nødvendige forbedring og præcisering i forhold til uddannelseskravene, som gør, at vi også ved tredje behandling kan stemme for forslaget.
Jann Sjursen (KRF), 2001-05-04:
Det synes jeg egentlig burde være den logiske konsekvens af Venstres og De Konservatives holdninger, og det ville efter vores opfattelse give Folketinget et langt bedre grundlag for at tage stilling til, hvad der skal ske på de forskellige områder, end Venstre og De Konservatives beslutningsforslag her i dag.
Lars Barfoed (KF), 2010-05-04:
Der er simpelt hen sket en eksplosion i antallet af bandemedlemmer, og politiet har gjort en benhård indsats, som er resultat af regeringens initiativer, der fører til, at vi rent faktisk får fanget flere bandemedlemmer for kriminalitet, anholdt dem, fængslet dem og sat dem til afsoning.
Nick Hækkerup (S), 2010-06-16:
Vi opfatter det jo i virkeligheden sådan – og det er også det, vi har tilkendegivet i vores betænkningsbidrag – at regeringen her har valgt at samle et af de gode socialdemokratiske forslag op, som vi kom med allerede tilbage i februar måned, nemlig at udskyde forhøjelsen af topskattegrænsen lidt og i denne krisesituation sikre os et provenu der.
Signe Munk (SF), 2024-12-12:
Transportsektoren står fortsat for en stor del af CO 2 -udledningerne, og Folketinget opfordrer derfor regeringen til at tage yderligere skridt for at sikre omstillingen til nulemissionsdrivmidler, herunder elektrificering af bilparken, den tunge transport og den kollektive transport.«
Marlene Harpsøe (DF), 2010-04-15:
Vi er gået til ministeren, og vi er blevet lovet, at ministeren sikrer, at problemet på det her område bliver løst, og sikrer, at der er nok institutionspladser på de her ungdomsinstitutioner, så børn, der egentlig skal afsone i en ungdomsinstitution, ikke skal afsone i et fængsel.
Leila Stockmarr (EL), 2025-04-30:
Der er selvfølgelig et problem i forhold til håndhævelsen, men der er måske også et større problem i forhold til lovgivningen, altså at lovgivningen ikke er god nok, og at det i al for høj grad har været lagt over på kommunerne, som ikke har de fornødne ressourcer til at løfte opgaven og heller ikke har mulighed for at vide, f.eks. hvor den jord, de får ind i deres kommune, kommer fra.
Kamal Qureshi (SF), 2003-05-15:
Derfor synes jeg også, at det er problematisk, når integrationsministeren ved offentlige lejligheder giver udtryk for, at diskrimination på arbejdsmarkedet er et stort problem, men så er ved at gennemføre en lovgivning, hvor arbejdsmarkedet ikke er med i forhold til de klageinstansmuligheder.
Helle Thorning-Schmidt (S), 2007-11-29:
Der kommer vi jo med vores holdninger, og de er bl.a., at vi skal have et uændret skattetryk, og at vi i øvrigt skal sikre, at hvis vi går i gang med en skattereform, så skal den være fuldt finansieret, ikke i kraft af dynamiske effekter, men med krone til krone-finansiering.
Mette Frederiksen (S), 2005-06-15:
Derfor skal jeg spørge fru Pia Kjærsgaard, om hun ikke, hvis hun ikke vil tage ansvaret for alt det andet, så snart vil være med til at tage ansvaret for, at vi fra Folketingets side opstiller nogle minimumskrav til, hvad der skal gøre sig gældende for det enkelte ældre menneske i Danmark, der f.eks. har behov for praktisk hjemmehjælp.
Bruno Jerup (EL), 1998-02-06:
Det gjorde det indtil 1986, og på det tidspunkt havde man 250 sprogskoler eller sprogcentre, og det, der skete efterfølgende, da man fik det lagt over i amterne i 1986, var, at man reducerede antallet til 60, hvilket jeg vil formode betyder, at man har forbedret kvaliteten og også fået samlet det, så det fungerer på en lidt mere hensigtsmæssig måde. Så kunne man selvfølgelig forestille sig, og det kan jeg se at ministeren i sine bemærkninger til lovforslaget lægger op til, at vi nu lægger det over til kommunerne, og at vi stadig væk beholder 60.
Thomas Jensen (S), 2011-11-29:
Hvis man vil undgå en skattebetaling ved overdragelse af virksomheden til en nær medarbejder eller næste generation, skal man også, som jeg synes er et godt princip, sørge for, at det er en virksomhed, der virkelig er med til at skabe rigtig, rigtig meget aktivitet og skabe rigtig, rigtig mange arbejdspladser i det danske samfund, og det synes jeg man gør ved at sætte den her pengetanksregel ned til 25 pct.
Ole Sohn (SF), 2004-05-26:
Jeg synes, det er meget vigtigt at få sagt til vælgerne, at den nuværende regering med dens parlamentariske grundlag ingen interesse eller vilje har til at gå den vej, hvorimod oppositionen samlet set - man kan drøfte enkeltelementer i forslaget - har positive tilkendegivelser over for SF's idé om, at vi får øget forskningsinvesteringerne til 1 pct. af bruttonationalproduktet.
Theresa Scavenius (UFG), 2024-02-21:
Derfor handler det om, hvorvidt vi har en politisk linje, der beskytter borgerne imod forurening, eller hvorvidt man har en linje i regeringen, som det ser ud til, hvor man i højere grad beskytter virksomheders ret til at forurene, og det har så de konsekvenser, som vi har set bl.a. i Nordic Waste-sagen, men også i alle mulige andre sager.
Per Ørum Jørgensen (KF), 2006-02-23:
Jeg er ked af, hvis SF’s ordfører føler sig urimeligt behandlet i forbindelse med mit svar, men jeg vil dog fastholde, at jeg ikke mener, man i al evighed kan udelukke den mulighed, at det kan få konsekvenser for alle danske familiers mulighed for at adoptere børn fra udlandet.
Mona Juul (KF), 2023-10-13:
Jeg noterer mig, at såvel Forbrugerombudsmanden som Finans Danmark som udgangspunkt er godt tilfredse med det her lovforslag, men jeg noterer mig også, at der er nogle hængepartier, og at Dansk InkassoBrancheforening peger på en række problemstillinger, f.eks. om der reelt er tale om inkasso, og hvad så med praksis om god inkassoskik?
Søren Egge Rasmussen (EL), 2017-01-19:
Blå bloks samlede vækstplan for akvakultur er en del af det, der bygger på meget omfattende natur- og miljøforringelser, specielt på havbrugsområdet, hvor planen muliggør en merudledning af kvælstof på 843 t, fosfor på 96 t og en masse negative sideeffekter med medicin og hjælpestoffer fra foderet.
Roger Courage Matthisen (ALT), 2019-02-08:
Vi har selv fremsat et beslutningsforslag, som kommer på i marts, og som netop handler om, at vi skal klæde undervisere på til, at kvinder – også vi mænd, os alle sammen – kan bidrage positivt til at frigøre kvinden fra en patriarkalsk normkultur, som det her med jomfruhinden jo også udspringer fra.
Helge Sander (V), 2006-05-10:
Og at vi er opmærksomme på det, synes jeg også fremgik af, at jeg både nævnte det tværministerielle arbejde, der i gang med flere ministeriers deltagelse, og de nye tiltag, som bliver udbudt – jeg tror, det er i den kommende uge – fra Det Strategiske Forskningsråd.
Lone Dybkjær (RV), 2008-01-29:
Men det, som hr. Erling Bonnesen sagde, var noget om den højere retfærdighed, og det, jeg ikke har fået noget svar på fra Venstre - jeg forlanger ikke, at man skal komme med det i dag, for det tror jeg ikke at man kan - er, hvad den højere retfærdighed ved alfabetet er.
Torsten Schack Pedersen (V), 2014-11-11:
Og nu er vi jo så langt henne i processen, at der nok desværre ikke er tid til at få rettet op på det, men jeg må sige, at det da undrer mig, at det kan komme bag på regeringen, når det nu er mere end 6 måneder siden, at regeringen præsenterede forslaget.
Martin Henriksen (DF), 2013-04-12:
Flere ordførere har i forhold til de mennesker, der render rundt og ønsker at lave det danske samfund grundlæggende om, sagt her fra talerstolen, og de har også sagt det i medierne – det er stillet som et spørgsmål til de mennesker – at hvad laver de pågældende mennesker i Danmark?
Henrik Dahl (LA), 2017-12-01:
Der bliver nævnt handelsfremstød rundtomkring i verden; der bliver nævnt situationen i USA, som jo er en eller anden form for ukendt territorium, tror jeg nok man kan sige; der er hele moniteringen af udviklingen inden for frihandel, som jo også er meget dynamisk, ikke mindst i Stillehavsområdet; og der er i det hele taget et engagement i udviklingen i Det Fjerne Østen og ikke mindst i Kina.
Lotte Rod (RV), 2024-01-17:
Men hvis problemet er det, som jeg tror det er, nemlig at skolerne faktisk godt ved det og også gerne vil gøre noget ved det, men ikke har råd til det, fordi de prioriterer, at lærerne har tid til at forberede sig og prioriterer materialer i stedet for det her, så er løsningen jo ikke det her forslag.
Line Barfod (EL), 2006-04-28:
Men mange af de her afgørelser handler jo om, at folk får frataget deres livsgrundlag, at vi i Danmark har et velfærdssamfund, hvor man siger, at vi har et socialt sikkerhedsnet, som folk jo har betalt til over skatten, og så kommer der en afgørelse, ifølge hvilken man fratager folk livsgrundlaget, enten sygedagpenge eller kontanthjælp, eller fratager dem den fysiske hjælp, der er helt nødvendig for, at de f.eks. kan komme på toilettet eller kan få noget at spise.
Keld Albrechtsen (EL), 2004-04-23:
Det kan selvfølgelig være, jeg har hørt ham forkert, men jeg hørte ham sige, at nu var det slut med værdirelativismen, og selv om vi der er ovre i noget tilsyneladende mere filosofisk, synes jeg godt nok ikke, det kan forblive upåtalt her fra talerstolen.
Martin Henriksen (DF), 2008-11-21:
Men jeg vil bare sige til spørgeren: Altså, hvis man tager ud og f.eks. taler lidt med folk på kvindekrisecentre, ja, så siger de, at der stadig væk er mange kvinder med mellemøstlig, muslimsk baggrund, som kommer til de her steder, fordi de flygter ud af voldelige ægteskaber osv.
Henrik Sass Larsen (S), 2009-05-27:
Jeg forstod på statsministerens tale på Venstres landsmøde, at han egentlig altid har følt sig rigtig godt tilpas i det socialdemokratiske velfærdssamfund, og så er det da lidt ejendommeligt, at han brugte alle sine unge år og lidt flere til på at tordne mod velfærdssamfundet som VU'er og lokalpolitisk liberalistisk forkæmper.
Tom Behnke (KF), 2001-04-25:
Jeg vil gerne spørge ministeren, om jeg hørte rigtigt: Havde ministeren så store betænkeligheder ved sodavand, at ministeren mente, det var helt på sin plads, at man forhøjede afgifterne på sodavand, fordi det simpelt hen er så sundhedsskadeligt, at det ville være hensigtsmæssigt, at man fik begrænset forbrugernes indtag af sodavand, og at der derfor blev lagt en ekstra afgift på sodavand?
Peter Skaarup (DF), 2014-02-26:
For det er jo helt tydeligt, at man rundtomkring i nogle politikredse – bl.a. på grund af at politidirektører måske også gerne vil have en bonus og derfor skal nå nogle bestemte mål – har lavet voldsomme trafikkontroller sent i september måned for at kunne opfylde de der mål, som man ikke lige har nået i løbet af året.
Lene Espersen (KF), 2001-05-16:
I den forbindelse vil jeg egentlig gerne bede hr. Ole Vagn Christensen om at bekræfte, at grunden til, at vi har en diskussion i dag i Folketinget, er sådan set, at et meget stort flertal for 3 måneder siden bad fiskeriministeren om at sætte sig sammen med organisationerne og de politiske partier og finde frem til en løsning.